Labdien!

Informējam, ka visās izglītības iestādēs, kurās ēdināšanu nodrošina SIA “”ANIVA”, SIA “JAUNAIS AVERSS”, SIA “Baltic Restaurants Latvia" un SIA “IRG”, lai izveidotu ērtu sadarbību starp visām iesaistītajām pusēm tiks izmantota tiešsaistes platforma Mily.lv, kura ļauj vecākiem vienkāršā veidā pieteikties un apmaksāt ēdināšanas pakalpojumus.

Iepazīties ar vispārīgu informāciju par Platformas darbību varat aplūkot 2 minūšu video rullītī: <https://youtu.be/dq3jhNL60SE>

**Būtiskākā informācija par platformu**

**Distances līguma slēgšana** - līgums par ēdināšanu tiek slēgts, kā distances līgums elektroniski (**bez e-paraksta**) un var jebkurā brīdī tikt pārtraukts Platformā Mily.  Vairāk informācijas par distances līgumiem: <https://mily.lv/faq/1/25>

**Norēķini tiek veikti automātiski caur Mily ģimenes konta e-naudas maciņu** - Jums nebūs jāveic tiešie norēķini ar ēdinātāju, veicot maksājumus uz tā bankas kontu, kā arī nebūs jāgaida rēķins par pakalpojumiem. **Tā vietā Jums būs jāpapildina Jūsu ģimenes konta e-naudas maciņš un maksa par ēdināšanu tiks automātiski paņemta visiem Jūsu distances līgumiem no e-naudas maciņa uzreiz pēc ēdienreizes (ja vien nebūsiet pieteikuši kavējumu)**. E-naudas maciņā varēsiet ērti sekot līdzi maksājumiem, eksportēt pārskatos un nepieciešamības gadījumā tos apstrīdēt. Plašāka informācija par e-naudas maciņu un norēķiniem ir šeit: <https://mily.lv/faq/17>

**Ērta iespēja pieteikt kavējumus** -  kavējumu pieteikšanu varēs veikt platformā Mily vai arī e-klase.lv sistēmā, vienlaicīgi ar kavējuma pieteikšanu skolai/PII. Kavējums būs jāpiesaka līdz tekošās dienas plkst. 7:00. Plašāka informācija par kavējumu pieteikšanu ir šeit: <https://mily.lv/faq/1/15>

**QR kodu izmantošana skolas ēdnīcā** - skolēniem, kuriem ir parakstīts Mily.lv distances līgums būs jādodas uz ēdnīcu ar personīgo QR kodu. QR kods skolēnam tiek nosūtīts kopā ar parakstīto ēdināšanas līgumu, kā arī vienmēr pieejams Mily.lv platformas ģimenes kontā, kur to ir viegli atrast. Brīvpusdienotāju vecāki savu bērnu QR kodu tāpat varēs atrast savā ģimenes kontā bērna profilā uzreiz pēc tam, kad bērns (kā izglītojamais) būs pievienots ģimenes kontam. QR kodu var tāpat iegūt pie ēdinātāja pēc pieprasījuma. Gadījumā, ja bērnam QR kods būs aizmirsies, to varēs uz viedierīces parādīt ēdinātājs uz vietas ēdnīcā vai arī validēt bērnu pēc vārda, uzvārda un klases nosaukšanas. **QR KODS NAV MAKSĀŠANAS RĪKS, tas ir pārbaudes rīks ēdinātājam vai bērnam ir noslēgts līgums**. Vairāk informācijas par QR kodiem: <https://mily.lv/faq/22>

**Mily ģimenes kontu var lietot visa ģimene** - ģimenes kontu izveido **viens pieaugušais**, kurš kļūst par konta administratoru un drīkst kontā aicināt pievienoties citus pieaugušos, pievienot bērnus. Tāpat vecāks var deleģēt bērnam tiesības pieteikt kavējumus platformā. Vairāk informācijas par lietotāju pārvaldību: <https://mily.lv/faq/21/39>

**Vispārīga informācija par atbalsta (atvieglojumu) piemērošanu**

Vispārīga informācija par to, kā attiecībā Mily platformu tiek administrēti atvieglojumi (t.sk. brīvpusdienu statusi) ir sniegta šeit: <https://mily.lv/faq/1/74>

Platformā Mily.lv darbojas atvieglojumu piemērošanas mehānisms, kurš pamatojoties uz Ķekavas novada pašvaldības vai izglītības iestādes sniegtiem datiem, piemēro noteiktu atvieglojumu (atlaidi), ja šāds pienākas Jūsu bērnam atbilstoši Ķekavas novada pašvaldības 2023.gada 30.augusta noteikumiem “Kārtība, kādā tiek sniegts atbalsts izglītības iestāžu nodrošinātā ēdināšanas pakalpojuma apmaksai” (Ķekavas novada domes 30.08.2023. Lēmums Nr.37., protokols Nr.18).

**Atvieglojumu mērķa grupas ir šādas:**

| **Izglītojamo grupa** | **Ēdienreize** | **Cena vienam izglītojamam dienā, *euro*** | **Valsts un/vai pašvaldības finansējuma apmērs, *euro*** | **Izglītojamā vecāku  finansējuma daļa, *euro*** |
| --- | --- | --- | --- | --- |
| Audzēkņi bez sociālā statusa, kuri apgūst **pirmskolas** izglītības programmu | brokastis, pusdienas, launags | 4,00 | - | **4,00** |
| Audzēkņi, kuri apgūst **pirmskolas** izglītības programmu, ir **deklarēti** **Ķekavas novadā** un ir piešķirts **maznodrošinātas** vai **trūcīgas** personas statuss | brokastis, pusdienas, launags | 4,00 | 4,00 | **-** |
| Audzēkņi, kuri apgūst **pirmskolas** izglītības programmu, ir **deklarēti** Ķekavas novadā un ja izpildās kāds no šādiem nosacījumiem:  -   **sagatavošanas** vecuma gr. (5-6 g.v.)  -   no **daudzbērnu ģimenes**  -       ir noteikta **invaliditāte**  -       ir no **Ukrainas** | brokastis, pusdienas, launags | 4,00 | 2,00 | **2,00** |
| Visi izglītojamie **1.-4. klasēs** | pusdienas | 3,09 | 3,09 | **-** |
| Izglītojamie **5.-6. klasēs,** kuri ir **deklarēti Ķekavas novadā** unir no **Ukrainas** | pusdienas | 2,16 | 1,08 | **1,08** |
| **7.-12. klašu**  izglītojamie, kuri ir **deklarēti Ķekavas novadā** un ir piešķirts **maznodrošinātas** vai **trūcīgas** personas statuss | pusdienas | 2,16 | 2,16 | **-** |
| **7.-12. klašu**  izglītojamie, kuri ir **deklarēti Ķekavas novadā** un ja izpildās kāds no šādiem nosacījumiem:  -        ir no **daudzbērnu ģimenes**  -        ir noteikta **invaliditāte**  -        ir no **Ukrainas** | pusdienas | 2,16 | 1,08 | **1,08** |
| Visi pārējie izglītojamie **7.-12. klasēs** (ja neizpildās, kāds no augstāk minētajiem nosacījumiem) | pusdienas | 2,16 | - | **2,16** |
| Visi izglītojamie **1.-12. klasēs** | launags | 1,00 | - | **1,00** |

**Lūdzam ņemt vērā, ka atvieglojumu Mily platforma piemēro tiklīdz tas ir iesniegts sistēmā, un šobrīd tehniski nav iespējams to piemērot atgriezeniski (par pagātnes dienām). Gadījumos, ja Platformā neredzat atvieglojuma piemērošanu, lūdzam, vispirms pārliecināties, vai esat norādījuši pareizus izglītojamā personas datus.**

**Ja joprojām atvieglojumu neredzat, lūdzam sazināties  ar pašvaldības atbildīgo personu par atlaidēm - Izglītības, kultūras un sporta pārvaldes projektu koordinatore: *Ilva Šembele, tel. 26465814,*** [***ilva.sembele@kekava.lv***](mailto:ilva.sembele@kekava.lv)

**Kas jādara ?**

**Informācija PII izglītojamo vecākiem**

Ja **Jūsu bērns ir PII audzēknis,** tad jums ir nepieciešams **OBLIGĀTI** slēgt distances līgumu ar ēdinātāju platformā Mily.lv. Jums ir jāreģistrējas Mily.lv, jāpievieno ģimenes kontam bērns un jāpiesaka ēdināšanas pakalpojumi, **noslēdzot distances līgumu līdz 02.09.2024 plkst. 6:00**.  **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu.

**Informācija skolēnu vecākiem (ēdināšana ar pašvaldības līdzfinansējumu, 5.-12.kl.)**

Ja **Jūsu bērns ir** **5.-12. klases skolēns,** **kam tiek nodrošināts pašvaldības atbalsts (skat. atbalsta mērķa grupas tabulu)**, tad jums ir nepieciešams **OBLIGĀTI** slēgt distances līgumu ar ēdinātāju platformā Mily.lv. Jums ir jāreģistrējas Mily.lv un jāpievieno bērns ģimenes kontam, lai piekļūtu bērna QR kodam, ko varēs uzrādīt ēdnīcā. **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu. Ja personas kodā būs kļūda, sistēmā tiks izveidots cits bērna profils, kas nebūs faktiskais profils, kuram tiek nodrošinātas brīvpusdienas un tas nebūs saslēgts ar e-klases datiem. Pēc tam, kad pievienosiet bērnu, pārliecinieties, ka bērnam pie profila rādās uzraksts “Ir pieteikts ēdināšanai”. Ja nerādās, tad visticamāk, ka pievienojāt to ar nepareiziem personas datiem, līdz ar to šie dati ir jākoriģē.

**Informācija skolēnu vecākiem (ēdināšana bez pašvaldības līdzfinansējuma, 7.-12.kl.)**

Ja **Jūsu bērns ir 7.-12. klases skolēns un vēlaties izmantot ēdināšanas pakalpojumu**, tad jums ir nepieciešams **OBLIGĀTI** slēgt distances līgumu ar ēdinātāju platformā Mily.lv. Jums ir jāreģistrējas Mily.lv un jāpievieno bērns ģimenes kontam, lai piekļūtu bērna QR kodam, ko varēs uzrādīt ēdnīcā. **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu. Ja personas kodā būs kļūda, sistēmā tiks izveidots cits bērna profils, kas nebūs faktiskais profils, kuram tiek nodrošinātas brīvpusdienas un tas nebūs saslēgts ar e-klases datiem. Pēc tam, kad pievienosiet bērnu, pārliecinieties, ka bērnam pie profila rādās uzraksts “Ir pieteikts ēdināšanai”. Ja nerādās, tad visticamāk, ka pievienojāt to ar nepareiziem personas datiem, līdz ar to šie dati ir jākoriģē.

**Informācija vecākiem, kuru bērnu (izglītojamo) ēdināšana ir bezmaksas**

Ja **Jūsu bērns ir 1.-4. klases skolēns, kam tiek nodrošinātas brīvpusdienas,** tad Jums pašreiz **nekas nav jādara**, jo bezmaksas ēdināšana tiks piemērota automātiski. Jūs varat (ja vēlaties) izveidot ģimenes kontu sistēmā Mily.lv, pievienot Jūsu bērnu, kuram ir brīvpusdienas un ģimenes kontā varēsiet sekot līdzi notikušajām/plānotajām ēdienreizēm, kā arī pieteikt ēdināšanas kavējumus, izmantojot platformas kontu (ne tikai e-klase.lv). **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu. Ja personas kodā būs kļūda, sistēmā tiks izveidots cits bērna profils, kas nebūs faktiskais profils, kuram tiek nodrošinātas brīvpusdienas un tas nebūs saslēgts ar e-klases datiem. Pēc tam, kad pievienosiet bērnu, pārliecinieties, ka bērnam pie profila rādās uzraksts “Ir pieteikts ēdināšanai”. Ja nerādās, tad visticamāk, ka pievienojāt to ar nepareiziem personas datiem, līdz ar to šie dati ir jākoriģē.

Ja **Jūsu bērns ir 5.-12. klases skolēns vai PII audzēknis, kam tiek nodrošinātas brīvpusdienas saskaņā ar Ķekavas novada sociālā dienesta lēmumu,** tad Jums pašreiz **nekas nav jādara**, jo bezmaksas ēdināšana tiks piemērota automātiski. Jūs varat (ja vēlaties) izveidot ģimenes kontu sistēmā Mily.lv, pievienot Jūsu bērnu, kuram ir brīvpusdienas un ģimenes kontā varēsiet sekot līdzi notikušajām/plānotajām ēdienreizēm, kā arī pieteikt ēdināšanas kavējumus, izmantojot platformas kontu (ne tikai e-klase.lv). **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu. Ja personas kodā būs kļūda, sistēmā tiks izveidots cits bērna profils, kas nebūs faktiskais profils, kuram tiek nodrošinātas brīvpusdienas un tas nebūs saslēgts ar e-klases datiem. Pēc tam, kad pievienosiet bērnu, pārliecinieties, ka bērnam pie profila rādās uzraksts “Ir pieteikts ēdināšanai”. Ja nerādās, tad visticamāk, ka pievienojāt to ar nepareiziem personas datiem, līdz ar to šie dati ir jākoriģē.

**Informācija skolēnu vecākiem par launagu**

Ja skolā ir paredzēta launaga ēdienreize, tad Jūs varēsiet tam pierakstīties noslēdzot atsevišķu distances līgumu tieši tāpat, kā pusdienu ēdināšanai.

**Kā reģistrēties un pieteikties ēdināšanai ?**

**VIDEO PAMĀCĪBA:** Kā veikt reģistrāciju, pievienot bērnu un noslēgt distances līgumu

Ja vēlaties pieteikt bērnu ēdināšanai, sākot ar 2. septembri, tad ir jādodas uz [https://mily.lv](https://pusdienlails.lv), jāizveido ģimenes konts, jāpievieno tam izglītojamais un jānoslēdz distances līgums, atbilstoši šai instrukcijai:

* Latviešu valodā : <https://youtu.be/EeYnciQHwj8?si=O2J2uEZMmBkZET0f>
* English tutorial: <https://youtu.be/p1xpdQXTRFk?si=ulFFl9H8f_iPAlWp>

Tehnisku problēmu vai neskaidrību gadījumā lūdzam sazināties ar Mily.lv atbalstu: [atbalsts@mily.lv](mailto:atbalsts@pusdienlaiks.lv)

Jautājumos par distances līguma noteikumiem lūdzam sazināties ar attiecīgās skolas ēdinātāju, kura kontaktinformācija būs pieejama platformā Mily.

Atbildīgā persona par atlaidēm - Izglītības, kultūras un sporta pārvaldes projektu koordinatore: Ilva Šembele, tel. 26465814, [ilva.sembele@kekava.lv](mailto:ilva.sembele@kekava.lv)